|  |  |  |
| --- | --- | --- |
| REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 138tel. (269) 2-20-48, fax (269) 2-23-02,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (269) 2-20-48, факс (269) 2-23-02,E-mail: consiliul@hincesti.md |

**D E C I Z I E**

**mun.Hînceşti**

 **din \_\_\_\_\_\_\_\_\_\_ 2020 nr. 05/\_\_**

**Cu privire la aprobarea acordului de**

**transmitere din proprietatea statului**

**a terenului aferent și clădirii de pe el**

Întru crearea condițiilor propice pentru exploatarea clădirii fostului bloc-secție dezinfecție administrat de Ministerul Sănătății, Muncii și Protecției Sociale care, după o înțelegere contractuală cu autoritatea centrală de specialitate, în anii 2014-2015 a fost reconstruit din mijloacele Acordului-cadru de împrumut dintre Republica Moldova și Banca de Dezvoltare a Consiliului Europei, prin intermediul Proiectului de construcție a locuințelor pentru păturile socialmente vulnerabile II, în bloc locativ și în scopul instituirii unui climat adecvat atât familiilor de tineri specialiști ce locuiesc în imobilul dat, cât și autorităților executive a administrației publice raionale care au ca sarcină să ramburseze creditul angajat, în conformitate cu prevederile art. 8 alin. (2) din Legea Nr. 523/1999 cu privire la proprietatea publica a unităților administrativ-teritoriale, art. 6 alin. (1) lit. a) și art. 14 alin. (4) din Legea Nr. 121/2007 privind administrarea și deetatizarea proprietății publice și pct. 10 alin. (1) lit. b) din Regulamentul cu privire la modul de transmitere a bunurilor proprietate publică aprobat prin Hotărîrea Guvernului Nr. 901/2015 şi în temeiul art. 43 alin. (2), art. 46 alin. (1) și art.74 alin. (5) din Legea Nr. 436/2006 privind administrația publică locală, Consiliul raional Hîncești **DECIDE**:

1. Se aprobă acordul pentru transmitere, cu titlu gratuit, din proprietatea publică a statului, administrarea Agenției Proprietății Publice și, respectiv, a Ministerului Sănătății, Muncii și Protecției Sociale, în proprietate publică raionului Hîncești, a terenului pentru construcții cu suprafața de 0,717 ha, stabilită în baza lucrărilor cadastrale de delimitare realizate de Î.S. „Institutul de Proiectări pentru Organizarea Teritoriului” și clădirea blocului locativ de pe el cu suprafața la sol de 134,6 m², înscrise în registrul bunurilor imobile sub numerele cadastrale 5301204.931 și 5301204.931.01.
2. Se pune în seamă președintelui raionului, dl LEVINSCHI Iurie:

 - să aducă, în modul stabilit, la cunoștință Guvernului actul administrativ dat;

 - să desemneze, după adoptarea de către organul executiv central a hotărîrei privind transmiterea terenului și clădirii blocului locativ, reprezentanții părții care primesc în Comisia de transmitere a bunurilor proprietate publică.

**Preşedintele ședinței: \_\_\_\_\_\_\_\_\_\_\_\_\_\_\_\_\_\_**

 Contrasemnează:

**Secretarul Consiliului Raional Hînceşti Elena MORARU TOMA**

Inițiat: \_\_\_\_\_\_\_\_\_\_\_\_\_\_\_ Iurie Levinschi, Președintele raionului Hîncești

Elaborat:\_\_\_\_\_\_\_\_\_\_\_\_\_\_\_ Victor Rachiu, șeful Serviciul relații funciare și cadastru

Avizat: \_\_\_\_\_\_\_\_\_\_\_\_\_\_\_ Sergiu Pascal, specialist principal (jurist) Aparatul Preşedintelui Raionului

**NOTA INFORMATIVĂ**

**la proiectul Deciziei**

**Cu privire la aprobarea acordului de transmitere din**

**proprietatea statului a terenului aferent și clădirii de pe el**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. Cauza elaborării proiectului este de a obține în proprietatea raionului atât clădirea blocului locativ cât și terenul aferent pentru a crea condițiile favorabile de exploatare a acestor bunuri imobiliare și de rambursare a creditului folosit la reconstrucția clădirii. dezvoltare.  |
| **2. Modul de reglementare a problemelor abordate în proiect de cadru normativ în vigoare** |
| art. 8 alin. (2) din Legea Nr. 523/1999 cu privire la proprietatea publica a unităților administrativ-teritoriale, art. 6 alin. (1) lit. a) și art. 14 alin. (4) din Legea Nr. 121/2007 privind administrarea și deetatizarea proprietății publice și pct. 10 alin. (1) lit. b) din Regulamentul cu privire la modul de transmitere a bunurilor proprietate publică aprobat prin Hotărîrea Guvernului Nr. 901/2015 |
| **3. Scopul şi obiectivele proiectului** |
| Proiectul de Decizie urmărește scopul de a obține în proprietatea raionului Hîncești a clădirii blocului locativ și a terenului aferent proprietate publică a statului aflate în administrarea Ministerului Sănătății, Muncii și Protecției Sociale și a Agenției Proprietate Publică. |
| **4. Estimarea riscurilor legate de implementarea acestui proiect** |
| Riscuri în implementarea proiectului dat de decizie nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2020, **Cu privire la aprobarea acordului de transmitere din proprietatea statului a terenului aferent și clădirii de pe el** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

 **Șeful Serviciului relații**

 **funciare și cadastru Victor Rachiu**